《种菊庵为无锡钱子义赋》
元代·凌云翰

绕庵种菊待秋先，不道春苗已厌尝。酒效少陵拈重碧，花怜惟演进姚黄。

满城风雨重阳意，三径荒芜几处香。况有惠山泉可试，拟同桑苧对幽芳。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。